《次韵洞真道士卢致远》
宋代·陈著

虹桥关福地，门外任风涛。
襟带金钟秀，根基铁柱牢。
安心培大枣，办手摘蟠桃。
坐镇江山稳，新题立石高。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。